NaiveNeuron/SloPal huggingface dataset:
Heger, Eduard, poslanec NR SR (2019-12-03):
Ďakujem pekne. V prvom rade, kolegovia, chcem veľmi poďakovať za vaše, za vašu spätnú väzbu a za to, že tu môžme viesť takýto dialóg, lebo je to dôležité. Túto tému treba naozaj dobre potrápiť. A ja by som chcel zareagovať na pár vecí. Uvidím, čo sa mi podarí stihnúť. Kolegyňa Janka Cigániková, ja rozumiem tej, tej úvahe, že to dieťa je nechcené, a potom môže tu vzniknúť ten scenár, že musí trpieť. A úprimne, mňa to bolí. Akože si hovorím, že presne takéto dieťa. Ale ja zase nechcem tomu dieťaťu ponúknuť smrť. Ja by som mu radšej ponúkol kvalitný život. A pracujem s tou myšlienkou, že dobre, ponúkneme ti život, ale keď ti máme ponúknuť život, tak tu ponúkneme kvalitný život. Proste nie, že teraz ťa necháme na holičkách, opäť to použijem, že ty sa narodíš a staraj sa, lebo však to dieťa sa nemôže starať. Však všetci vieme, že čo dieťa, do koľkých rokoch sa nedokáže samo o seba postarať. To je úplne niečo iné. Takže ja sa snažím pozerať na to touto optikou. A preto aj ten náš návrh, ktorý sme mali, že tá adopcia, garantovaná rodina, v ktorej to dieťa dostáva novú šancu, v ktorej nemusí vyrastať s tým, že bolo nechcené. Lebo aj tá matka, ja súhlasím s tou logikou, že keď je dieťa v lone a je nechcené, tak ono s tým žije. Ale keď tá matka vie, že ho ide dať na adopciu, tak ono svojím spôsobom je chcené. Samozrejme, všetko závisí od toho nastavenia tej matky. A toto je všetko cesta, ktorá nás čaká. Ale ja sa na to pozerám tak, že nechcem tým deťom ponúknuť automaticky smrť. Čiže je to trošku iná optika. Ale rešpektujem, samozrejme, aj iné názory. Ešte jednu vec, ten, utajiť hanbu. To, na to chcem zareagovať. Ako, žiaľ, toto je, toto je súčasná situácia Slovenska. Ako ja by som bol veľmi rád, keby to nebol odraz momentálnej spoločnosti. Ale, žiaľ, ten tu je. A to, že si pred tým zakryjem oči, úplne nerieši tú samotnú situáciu. Čiže poďme pracovať na tom, aby sme pozdvihli, a myslím si, že to tu aj robíme rôznymi inými návrhmi, kvalitou života a tak ďalej, poukazujeme. Táto cesta nás čaká. A jedného dňa naozaj, ja verím tomu, že už nebude musieť tú hanbu mať. Ale, žiaľ, zatiaľ v tej situácii sme, a preto sme prišli s týmto návrhom utajovaného pôrodu. Ďakujem.
Glváč, Martin, podpredseda NR SR (2019-10-24):
Pán poslanec, mohli by ste sa venovať svojej predrečníčke? Ďalšia v rozprave...
P. Paška, predseda NR SR: (2009-06-30):
Tento bod sme schválili.
Pellegrini, Peter, predseda NR SR (2015-09-24):
Vyhlasujem všeobecnú rozpravu za skončenú. Pýtam sa; pán minister nechce zaujať stanovisko. Pán spravodajca? Nie. Prerušujem rokovanie o tomto bode programu. Pred tým, ako budeme pokračovať ďalším bodom, mi dovoľte v rokovacej sále privítať hostí z okresu Nové Mesto nad Váhom. Sú to občania z obce Bzince pod Javorinou a Lubina. Vitajte! (Potlesk.) Teraz vás, pán minister, poprosím, aby ste uviedli prvé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 1719). Nech sa páči.
Fronc, Martin, poslanec NR SR (2015-12-04):
Ďakujem pekne, len veľmi krátko. Ďakujem tým, ktorí mali faktické poznámky. Len jedna krátka reakcia na to, čo povedal kolega Jurzyca. Je to veľmi zaujímavý údaj a bolo by dobré, keby sme ho dokázali aj rozkryť v podobe, jak skutočne efektívne tieto financie sú vynaložené. Ďakujem.
Kuffa, Štefan, poslanec NR SR (2014-03-27):
Ďakujem za slovo. Som za to, aby bola príroda chránená, a naozaj aj príroda si zaslúži patričnú úctu, ale aby to bolo vyvážené, proporcionálne. Príroda alebo možno strom, alebo tie rastliny nie sú tým, aby to sa nestalo v týchto časoch, ktoré žijeme, akýmsi novodobým božstvom. Ale aj tie rastliny človek potrebuje. A tak ako si to, Martin, povedal, že rastliny nepotrebujú človeka, tak sme závislí od toho rastlinstva. Ale myslím si, že keď človek rozumne hospodári, neublíži tej prírode. Naši otcovia a praotcovia stavali si príbytky z dreva a nevyrúbali všetky stromy a nezničili tú prírodu, ale zachovali ju aj pre tieto generácie. To, že máme 198 tých ekologických havárií, to je smutná pozostalosť z minulosti. Treba minimálne zabrániť tomu, aby nevznikali ďalšie nové takéto havárie, keď ešte stále nie sme schopní odstrániť tie staré. Ono tú prírodu je oveľa ľahšie zničiť, zdevastovať, ako potom naprávať mnohé veci, ktoré sme v tej prírode ako negatívne urobili. Veľmi ťažko ich naprávame. Ale chcem poukázať na tú vec, aby sme naozaj sa správali aj k tej prírode primerane a strážcovia prírody aby neboli len predovšetkým tými. A ja si myslím, že nie sú postavení na vedľajšiu koľaj, aby neboli predovšetkým tými, ktorí udeľujú pokuty. Ale mali by byť predovšetkým tí, ktorí vychovávajú. A ak človek nerobí dobro, tak keď si to tak spomínal, myslím si, že stále má priestor každý človek na to, aby to dobro začal robiť, každý v tej pozícii, v ktorej je, my poslanci na svojej vlastnej úrovni a každý tam kde... (Prerušenie vystúpenia časomerom.)
Jurinová, Erika, podpredsedníčka NR SR (2013-06-25):
Pán poslanec Lipšic.
Mikuš, Jozef, poslanec NR SR (2013-10-22):
Ďakujem za faktickú poznámku. Musím povedať, že vrelo súhlasím s tým, čo hovorí pán Huba, to je možno ešte tak aj odpoveď na predrečníka Alojza Hlinu, kedy som sa snažil vo faktickej hovoriť o tom, že, že za to nemôžu obnoviteľné zdroje, ale zlá regulácia a zlý prístup. Áno, úplne súhlasím, že podpora fotovoltiky v tom roku 2008 vlastne spôsobila medvediu službu tomuto do budúcna veľmi potenciálnemu zdroju, ale nie jej využívaním na poľnohospodárskej pôde, ale na strechách budov, resp. v rámci konštrukcie, konštrukcie budov. Takisto biomasa, jednoducho bolo zlé, že v rámci regulácie a podpory sa podporovali veľké zdroje na, na štiepku kvôli opäť inej politike ako energetike, kvôli politike záchrany veľkých zariadení, ktoré boli a sú nerentabilné, neefektívne. Bohužiaľ, musím povedať, že podpora zelenej hmoty je dnes absolútne nevyužívaná, preto máme strašne veľa nepokosených plôch na Slovensku a tá krajina vyzerá veľmi zle, to znamená, že aj z hľadiska efektívnosti, z hľadiska udržateľnosti, z hľadiska krajinotvorby by sa mala z hľadiska možností vytvárania nových pracovných miest hlavne tam, kde ich nevieme vytvoriť, na vidieku, by sa mala podporiť výroba elektrickej energie z biometánu, ktorý je náhradou prakticky zemného plynu. Samozrejme, opäť v regulačnom mantineli v takom, aby nebola narušená poľnohospodárska výroba potravín a, samozrejme, aj potravín pre poľnohospodárske zvieratá. A takisto podpora bioplynu, ktorý je tak predpolím výroby biometánu, bola opäť podporovaná v minulosti bez využiteľnosti tepla, čo sa momentálne trošku napravilo, ale evidentne potrebujeme jasne si stanoviť v rámci mixu obnoviteľných zdrojov energie podporu... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-02-08):
Jedna faktická poznámka na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Kotleba.
M. Drobný,  poslanec: (2001-10-25):
I. Presperín, podpredseda NR SR: Pani poslankyňa Dubovská. D. Dubovská, poslankyňa: Ďakujem, pán predsedajúci. Dovoľte mi, aby som vyjadrila uznanie k istému takému pragmatickému postoju, ktorý vyjadril pán poslanec Danko. Vidno, že si uvedomuje, že v súčasnosti tvoríme niečo, čo bude prebiehať do budúcnosti a čo sa sfunkční v priebehu 10 rokov. Myslím si, že práve takýto postoj vlastne sa zakladá na konsenze všetkých síl politických a parlamentných a teda garantuje isté zachovanie kontinuity práce, ktorá pre tento proces je veľmi nevyhnutná. Tak by som povedala, že tiež patrí vďaka pánu ministrovi Stankovi, ktorý nás priviedol k tomuto konsenzu a verím, že aj poznámky, ktoré pán poslanec Danko povedal, že budú zohľadnené zo strany pána ministra a taktiež, ako spomínala pani poslankyňa Belohorská, budú zakomponované ešte ďalšie časti, ku ktorým nás vyzýva súčasnosť, teda aj riziká, ktoré sa objavili vo forme terorizmu. Ďakujem. I. Presperín, podpredseda NR SR: Pán poslanec Danko bude reagovať.
Laurenčík, Milan, podpredseda NR SR (2021-09-29):
Poslednú faktickú poznámku k tomuto príspevku má pán poslanec Martin Beluský, nech sa páči.
D. Muňko, poslanec: (2006-01-24):
Keby vaša vláda v roku 1998 bola predala GSM 800, tak ako ju chcela predať tretiemu operátorovi, a bola by investovala do slovenských letísk a do slovenského národného prepravcu, tak ako investovala česká vláda, tak slovenské letisko rozvojové by bolo niekde inde. Slovenský prepravca by bol takisto niekde inde. Tunelovaním slovenského prepravcu, Slovenských aerolínií, prekrytie rakúskymi aerolíniami vám vysvetlím v mojom diskusnom príspevku, ktorý tu budem mať. Ale chcem vám ešte povedať ďalšiu vec, čo sa týka bánk. Ja by som tie banky, poprosím vás, neotváral. Keď sa len zamyslíte na Poštovú banku, kde ste navýšili za pani Schmögnerovej 2 miliardy, kde odstúpil generálny riaditeľ Hubinák z postu, hneď bolo zníženie základného imania, a keď sa navyšovala Poštová banka, tak, samozrejme, štát nenavyšoval. Prišli sme o 2 miliardy. Tie sme mohli použiť do školstva, do zdravotníctva. Privatizácia bánk za 100 miliárd, celková škoda za 170 miliárd, ďakujem pekne. To bola výborná privatizácia.
Laššáková, Jana, podpredsedníčka NR SR (2015-09-17):
Pán poslanec Mičovský má procedurálny návrh. Nech sa páči.
Majorová Garstková, Jana, poslankyňa NR SR (2023-06-27):
Vážené kolegyne, vážení kolegovia, dovoľte mi predniesť informáciu o tomto návrhu zákona. Ide o návrh zákona č. 544/2002 Z. z. o Horskej záchrannej službe v znení neskorších predpisov. Cieľom návrhu je upraviť viaceré problémy vyplývajúce z aplikačnej praxe, ktoré majú snahu zabrániť zneužívaniu označenia Horská záchranná služba a znaku Horskej záchrannej služby. V praxi často dochádza k aplikačným a výkladovým problémom vo vzťahu k možnosti pohybu príslušníkov Horskej záchrannej služby a iných osôb pri výcviku v teréne chránených území bez predchádzajúceho súhlasu orgánu ochrany prírody. Pravidelný výcvik príslušníkov Horskej záchrannej služby, ako aj osôb odborne spôsobilých na výkon záchrannej činnosti je dnes predpoklad úspešného výkonu v záchrany v horách. Návrhom sa upravuje použitie finančných prostriedkov získaných za výkon záchrannej činnosti, ktorých použitie je viazané na rozpočtový rok, reklasifikovaním týchto prostriedkov na prostriedky, ktoré bude možné viesť na samostatnom účte podľa § 22 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov by umožnilo Horskej záchrannej službe efektívnejšie realizovanie výdavkov, a tým pádom prefinancovanie finančne náročnejších technológií potrebných k horskej záchrane. Návrhom sa ďalej upravia pravidlá registrácie a členstva v Národnej asociácii horských vodcov Slovenskej republiky a zakotví sa disciplinárna právomoc k osobám vykonávajúcim horskú, vodcovskú činnosť. Zákon definuje dva nové orgány, asociácia a tú disciplinárnu komisiu, odvolaciu komisiu, ktoré budú príslušné na disciplinárne konania členov asociácie a registrovaných osôb a určuje ich zloženie a pôsobnosť. Zároveň sa rozširuje aj rozsah vodcovskej činnosti o vedení kurzov technickej pomoci v horách, čo znamená najmä lavínové kurzy a kurzy improvizovanej záchrany, ktoré nie sú nikde inde upravené. Súčasťou zákona je aj návrh povinnej lyžiarskej prilby pre všetky neplnoleté osoby. V súčasnosti vedel lyžiar dosahovať na lyžiarskych tratiach vysokej rýchlosti, a preto túto povinnosť považujeme za niečo, čo môže zvýšiť bezpečnosť na lyžiarskych tratiach. Toto je všetko z mojej strany a hlásim sa do rozpravy ako prvá s krátkym pozmeňovacím návrhom. Ďakujem.
Paška, Pavol, predseda NR SR (2014-10-22):
A pán predseda Abrhan.
Kolesík, Andrej, poslanec NR SR (2010-12-10):
Ďakujem, pán predsedajúci. Pán kolega, tento pozmeňujúci návrh bol, alebo respektíve je z dielne, alebo teda iniciatívu prijala, alebo upozornila nás Národná rada občanov s ťažkým zdravotným postihnutým, pretože im to spôsobuje problémy. To, že to doteraz v tom zákone nie je exaktne vymenované, je niekedy dôvod na to, že tie dotácie nie sú poskytnuté. My sme to konzultovali s pánom poslancom Galisom aj s pánom doktorom Mamojkom, predsedom Národnej rady občanov s ťažkým zdravotným postihnutím a oni vyjadrili presvedčenie, že pokiaľ to tam bude takto exaktne vymenované, nebudú mať problém so žiadosťou tejto dotácie. Takže myslím si, že nie je nejaká závažná zmena. A pokiaľ im to môžeme formálne, ten proces žiadania o tie žiadosti, uľahčiť, tak myslím si, že by sme to mali urobiť. Ďakujem.
Bugár, Béla, podpredseda NR SR (2017-01-31):
Pán poslanec Pčolinský, nech sa páči.
Procházka, Radoslav, poslanec NR SR (2010-08-11):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie všetkým výborom Národnej rady Slovenskej republiky, okrem výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí Národného bezpečnostného úradu, aby zároveň za gestorský výbor určila Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 2. septembra 2010 a gestorský výbor do 6. septembra 2010. Ďakujem.
Sulík, Richard, podpredseda vlády a minister hospodárstva SR (2022-05-19):
Ale táto trojka sa neopakuje.
Zmajkovičová, Renáta, podpredsedníčka NR SR (2013-11-28):
Pán poslanec Muránsky.
Pčolinský, Peter, podpredseda NR SR (2022-12-02):
Ďakujem pekne. Dávam teraz slovo spravodajkyni, ktorú určil navrhnutý gestorský výbor pre financie a rozpočet, poslankyni Anne Miernej.
Kubánek, Stanislav, poslanec NR SR (2013-05-14):
Dajte hlasovať o bode 3.
Stredák, Anton, poslanec NR SR (2022-04-29):
Ďakujem za slovo, pán predsedajúci. Pani kolegyňa Valová, vo svojom vystúpení si spomenula zneužitie nadkvalifikácie skutkov v uznesení obvinenia Roberta Fica, že keď si to obvinenie počula v rádiu, ostala si prekvapená a zdesená, za čo je to ten Robert Fico obvinený. Áno, to bol účel médií. Prečítam ti názor odborníkov z trestného práva. Nadkvalifikácia skutkov znamená, že skutok je posudzovaný podľa prísnejšej skutkovej podstaty trestného činu, čo z pravidla umožní pri vyšetrovaní použiť tvrdšie postupy, ako sú napríklad odpočúvanie agenta, využívanie inštitútu tzv. kajúcnikov. Kvalifikácia skutku je myšlienkový proces, keď skutok, tak ako vyplýva z dostupných skutkov a myšlienkového procesu, je dôkazom v danom čase a je podradený pod určitou skutkovou podstatou trestného činu, pričom je naplnenie každého jedného jej znaku odôvodnené konkrétnymi dôkaznými skutočnosťami. V spoločnosti, to sa teraz týka toho rádia, ktorá vo všeobecnosti nezvykne ísť do detailov odôvodňovania akýchkoľvek vyhlásení, to je momentálne, žiaľ, prípad Slovenska, sa potom ľahko biele vyhlási za čierne, zvlášť keď je spoločenská objednávka a politický tlak na to, aby čierne bolo čiernym, aj keby to v skutočnosti bolo biele. Inak povedané, ak je časť verejností, médií a politikov dopredu presvedčená, že je niekto zločinec, budú tlieskať akémukoľvek obvineniu, a preto sa takéto obvinenie ľahšie vyprodukuje a manipuluje, tak ako je to aj v uznesení obvineného Roberta Fica. Ďakujem.
Hlina, Alojz, poslanec NR SR (2014-10-22):
Ďakujem veľmi pekne. Nechcem byť protivný, pán kolega, ale keby ste si poriadne prečítali ten zákon, tak by ste sa dočítali, že nemôže postúpiť tú pohľadávku. Ak to čítam správne. Je to tam. Hej, čiže nemôže ju predať. Možno tam je nejednoznačnosť, to si v skutočnosti snažím overiť, že či to platí iba pre tie pohľadávky, ktoré chytí centrálne, to znamená, vzniknuté do 2013, alebo pre všetky. Každopádne je to tam uvedené, čiže tento superúrad nemôže pohľadávku ďalej postúpiť. Čiže tá moja obava a špeciálne v našej proveniencii je úplne namieste, že žabu uvaríme pomaly. Najskôr to tam všetko nalejeme a potom zistíme, že to je neefektívne, sám ste to povedali, že to nie je efektívne, a potom sa tu zjaví nejaký guru slobodného podnikania a povie, že pre potreby toho celého je potrebné tam pustiť súkromného investora. Ten sa nám tu predstaví, budeme mať bielu, bielu košeľu, peknú kravatu, všetkých nás tu ošáli, jak to zvládnu, a nakoniec dospejeme k tomu, čo by jeden nepovedal, že aj dlhy štátu sa dajú sprivatizovať. No. Však to je, tým som začal a s tým skončím. Ďakujem.
M. Číž, podpredseda NR SR: (2007-03-29):
Vážení kolegovia, ešte raz poprosím, zaujmite miesta v rokovacej sále! Nechcem upozorňovať menovite pánov kolegov. Skúsim to menovite. Pán poslanec Janiš, prosím, zaujmite miesto, pán poslanec Glenda, pán poslanec Jarjabek, pán poslanec Mikuš. Poprosím naozaj, páni poslanci. Vážení kolegovia z klubu HZDS, tiež poprosím usadiť sa do rokovacích lavíc, aby sme vytvorili dôstojné rokovanie a prostredie pre poslancov. Pokračovať ešte budeme, v rámci rozpravy ešte boli prihlásení s faktickými poznámkami na posledného diskutujúceho, pán poslanec Halecký a pani poslankyňa, tuším, Belásová. Takže slovo má pán poslanec Halecký.
Fecko, Martin, poslanec NR SR (2016-10-20):
Áno, ďakujem pekne, pán kolega, myslím si, že si to zhodnotil správne, máš možnože tiež kopu praxe, takže ďakujem pekne za tvoju pripomienku. Ďakujem.
Galek, Karol, poslanec NR SR (2016-06-15):
Ďakujem pekne. Ja by som iba doplnil pána Budaja, spomínal ÚRSO a kontroly, ktoré ÚRSO vykonávalo na jednotlivých prevádzkach. Mám tu pred sebou výpis, to znamená z tých 16 kontrol, ktoré boli v roku 2014, sa našli štyri prípady pochybenia, to znamená štyri, 16 náhodných kontrol, čiže každá štvrtá prevádzka nejakým spôsobom pochybila, kedy sa spaľovalo aj drevo tretej a štvrtej kvality podľa normy. Jednalo sa hlavne o spaľovne v Bardejove a Topoľčanoch, tá pokuta, ktorú ony dostali, bola vo výške 15- a 10-tisíc eur, tieto sú nejakým spôsobom aj vlastnícky prepojené, to znamená, že celková pokuta pre toho vlastníka bola 25-tisíc eur. Ale súčasne treba povedať, že už len v Bardejove tým, že spaľujú, myslím, že to je 100-tisíc kubíkov dreva ročne, presne tak, dostanú od štátu dotáciu, respektíve formou výkupných cien 5,3 mil. eur. To znamená, že tá pokuta vo výške tých 25-tisíc eur bola naozaj iba nejakým spôsobom, respektíve pre ten Bardejov iba takou poučnou, nikto nemôže teda dokázať, že k tomu nedochádza aj naďalej. Vieme, že ÚRSO tou vyhláškou sprísnilo svoje nariadenie, ale napriek tomu si podnikatelia našli určitú formu obchádzania, k tomu ale, myslím, že viacej povie potom aj moja kolegyňa. Takže z tohto pohľadu určite tento zákon podporujem a považujem za potrebný, aby sme sa vyhli zbytočnému drancovaniu našich lesov. Ďakujem.
Figeľ, Ján, podpredseda NR SR (2014-02-11):
Nech sa páči, Igor Hraško.
Pleštinská, Zita, poslankyňa NR SR (2020-07-24):
Ďakujem pekne. Pán kolega Petrák, celú noc počúvam o netransparentnom výbere prednostov okresných úradov. Ja som bola dvakrát prednostkou okresného úradu a práve SMER – SD ma odvolal a dosadil si svojho nominanta bez výberového konania. Pán kolega, práve vy nás nepoučujte o niečom, čo ste sami nikdy nerobili, a v štátnej správe ste si zabetónovali svojich nominantov, častokrát nepozerajúc na ich odbornosť. Keby nás hodnotil niekto iný, by som to pochopila, ale práve od nominantov strany SMER – SD mi to príde veľmi nepoctivé. Ďakujem.
Jurinová, Erika, podpredsedníčka NR SR (2014-06-12):
Tak ak tomu dobre rozumiem, tak štúdia realizovateľnosti ešte nie je vyhodnotená ani teda dopracovaná. Je to tak? Ale teda aspoň ma teší, že naznačili ste, že od septembra by mohlo prebehnúť výberové konanie na zhotoviteľa stavby. Otázka je, že toto je také vaše uistenie alebo len predpoklad? To by som chcela vedieť, či naozaj je veľká šanca na to, že sa to začne? Kývate hlavou, že áno. A to znamená, že ten plán by mohol byť dodržaný, tak ako ste to povedali, že možno s čistým svedomím ľuďom povedať, že od septembra sa už na tom začne robiť a ak nedá peniaze Európska komisia, budú sa hľadať peniaze v rozpočte.
Paška, Pavol, predseda NR SR (2014-03-25):
Dámy a páni, budeme pokračovať druhým čítaním o návrhu na vyslovenie súhlasu Národnej rady s Pekinskou zmluvou o audiovizuálnych umeleckých výkonoch . Je to tlač 886. Spoločná správa 886a. Pán minister kultúry Marek Maďarič uvedie návrh. Nech sa páči, pán minister.
Paška, Pavol, predseda NR SR (2012-09-20):
Hlasujeme. (Hlasovanie.) 142 prítomných, 65 za, 19 proti, 58 sa zdržalo. Tento návrh sme neschválili.
Aštaryová, Zuzana, poslankyňa NR SR (2011-12-01):
Teraz, prosím, dajte hlasovať o návrhu zákona ako o celku.
Blanár, Juraj, podpredseda NR SR (2021-12-02):
Dávam teraz možnosť prihlásiť sa ústne do rozpravy, panie poslankyne, páni poslanci. Pán poslanec Miroslav Suja, pán Gyimesi avizuje, že sa chce tiež prihlásiť, už ho tam vidím. Kto ešte? Ak nikto viac, uzatváram možnosť prihlásiť sa do rozpravy. Ako prvý ústne prihlásený vystúpi pán poslanec Suja.
Hudacký, Ján, poslanec NR SR (2014-09-16):
Budem pokračovať. Koľko ešte teda by ste mi dali čas?
J. Ivančo, poslanec: (2007-05-17):
Vážená pani ministerka, členovia vlády, dovolím si interpelovať ministra zdravotníctva Slovenskej republiky Ivana Valentoviča. Vážený pán minister, v roku 2003 vznikla akciová spoločnosť Veriteľ ako 100-percentná štátna akciová spoločnosť pre proces oddlžovania v rezorte zdravotníctva, ktorý sa v priebehu rokov 2003 až 2005 konal v 4 fázach. V decembri roku 2005 sa rozhodlo o zrušení štátnej akciovej spoločnosti Veriteľ. Na svojom 181 zasadnutí vláda Mikuláša Dzurindu prerokovala správu o likvidácii spoločnosti Veriteľ, a. s. k 15. júnu 2006 a rozhodla o použití likvidačného zostatku spoločnosti vo výške 649,5 mil. Sk, ktorý pozostával z peňažných prostriedkov na bankovom účte. Uznesením vlády č. 575 z roku 2006 zo dňa 21. júna 2006 bolo schválené, aby celý likvidačný zostatok bol odovzdaný Ministerstvu zdravotníctva Slovenskej republiky. Vychádzalo sa z toho, že aj keď 50-percentným akcionárom bolo ministerstvo financií, tak finančné prostriedky boli určené na oddlženie zdravotníckych zariadení a do skončenia likvidácie existovali záväzky, ktoré neboli vyrovnané. Zostatok vo výške 649,5 mil. Sk bol odovzdaný ministerstvu zdravotníctva a určený na vyrovnanie záväzkov zdravotníckych zariadení. Vážený pán minister, na aké konkrétne účely, resp. vyrovnanie záväzkov ktorých zdravotníckych zariadení bol Ministerstvom zdravotníctva Slovenskej republiky použitý likvidačný zostatok spoločnosti Veriteľ, a. s. vo výške 649,5 mil. Sk? Ďakujem pekne.
Jarjabek, Dušan, poslanec NR SR (2022-04-28):
Ďakujem pekne, pán predseda. Pán poslanec Šeliga, ja by som v tejto chvíli, naozaj ja už tu mám odsedený nejaký ten piatok, ja by som vám chcel teraz naozaj vidieť do hlavy. Tak budú tie politické procesy alebo nebudú tie politické procesy? Súhlasíte s tým alebo nesúhlasíte s tým? Lebo viete, vy ste všeličo povedali, všeličo povedali, len či to je ozaj úprimné alebo či to hráte. Ďalšia vec, tie, viete, ja by som aj veril, ale tie námestia, ktoré ste absolvovali, na základe ktorých ste sa dostali do parlamentu, tam ste tiež všeličo povedali. Keby ste tam neboli vtedy klamali, keby ste neurobili vtedy zo SMER-u zločineckú skupinu, tak tu nie ste. A vy ste klamali so všetkými dôsledkami, čo tie námestia priniesli. Mám na mysli, ako ste hrubo zneužili smrť novinára. To bolo, pán kolega, jedno svinstvo. To vám hovorím úplne otvorene. Prečo teraz nezvolávate tie námestia? Prečo teraz nehovoríte o týchto veciach ako vtedy? A ďalšia vec. Keďže ste takto veľmi úprimne, a teda vierohodne chceli vystúpiť, prečo ste takto nevystúpili včera? Včera sme odvolávali Mikulca. Ten Mikulec je podozrivý zo strašne mnohých vecí. Prečo ste takto úprimne nevystúpili a nepovedali, že áno, toto a toto a toto treba vyriešiť na základe ja neviem čoho? Prečo ste v tejto chvíli aspoň neodvolali toho ministra vnútra, aby sa isté veci vysvetlili? Dnes tu budete moralizovať? Na základe čoho? Keby ste boli včera vystúpili, dneska máte na to právo. Lenže vy ste včera nevystúpili, takže to, čo ste dnes povedali, to ako keby odniesla, ako keby odniesla voda v Dunaji. To je pre mňa to najväčšie sklamanie, pán poslanec.
Pellegrini, Peter, podpredseda NR SR (2020-06-09):
Pán poslanec Marek Kotleba.
Pročko, Jozef, poslanec NR SR (2023-12-18):
Ďakujem veľmi pekne. No, veľmi zaujímavé, naozaj, faktograficky zhodnotené, situácia so zbrojárskym priemyslom na Slovensku a ja len chcem podporiť toto vystúpenie tým, že vám prečítam, situácia aká je na Slovensku: „Slovenské zbrojovky zažívajú zlaté časy. Hlásia veľké zisky a vo veľkom zvyšujú výrobu. Zbrojársky priemysel na Slovensku zažíva oživenie. Ruská agresia na Ukrajine spôsobila, že členské štáty začali navyšovať svoje vojenské rozpočty. Slovensko pritom patrilo v obranných výdavkoch medzi najslabšie štáty, v súčasnosti sa blíži k 2 % hrubého domáceho produktu,“ písal Tomáš Bakoš 25. 7. 2023. No a toto je jeden z dôvodov, ktorý, za ktorým stojí fakt, že Robert Kaliňák sa stal ministrom obrany. Robert Kaliňák je jeden z neskutočne šikovných obchodníkov, ktorý v politike, v politike ukazuje, že naozaj ten jeho obchodný talent vie zrealizovať vo vysokej politike. Je to jedna z pravých rúk Roberta Fica a tá ruka plní nielen svoje vrecká, ale aj Robertove vrecká. To znamená, že Robert mu dal veľmi krásny flek a ten flek je minister obrany. No a ako minister obrany, už som to hovoril vo svojej predchádzajúcej faktickej, bude mať neobmedzenú moc, neobmedzenú moc nad zbrojárskym priemyslom Slovenskej republiky. A zopakujem ešte raz, čo som povedal v predchádzajúcej rozprave, už mu je jedno už to, čo kričali pred voľbami, že zbrane na Ukrajinu nepôjdu, no Robert Kaliňák, ak z toho zarobí, tak tam predá, opakujem, aj náboje do poplašňákov.
Vaľová, Jana, poslankyňa NR SR (2017-03-23):
Pán predsedajúci, dajte najprv hlasovať o pozmeňujúcom návrhu a doplňujúcom návrhu pani poslankyne Krištúfkovej.
Rajtár, Jozef, poslanec NR SR (2018-02-13):
Ďakujem. Vážení prítomní, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Ide o ďalší nesplnený sľub Roberta Fica typu diaľnica do roku 2010, alebo že v roku 2014 už v politike nebudem, alebo Váhostav, poškodení živnostníci sa mali stať akcionármi Váhostavu podľa Roberta Fica, je to teda jeden z veľkej série nesplnených sľubov. V prípade, že zákon prejde do druhého čítania, a v súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor je navrhnutý výbor pre financie a rozpočet. Zároveň odporúčam, aby výbory uvedený návrh prerokovali do 12. marca 2018 a gestorský výbor do 13. marca 2018. Pán predsedajúci, otvorte, prosím, rozpravu k uvedenému návrhu zákona.
Pčolinský, Peter, podpredseda NR SR (2023-06-15):
Teraz v rozprave vystúpi pán poslanec Filip Kuffa.
R. Zajac, minister zdravotníctva SR: (2005-10-27):
Ale, prosím, budem reagovať na pani poslankyňu Sabolovú. V podstate namietla tri veci a dala pritom jeden procedurálny návrh, pokiaľ som to pochopil, a to je samostatné hlasovanie v oblasti zámeny bodov sanitiek. Treba povedať, pani poslankyňa, že zámena bodu sa môže udiať len u takých, ktorí majú vydané nové licencie. Teda nič to nemá spoločné s výberovým konaním. A váš návrh poškodí ak ho hneď schváli parlament, práve sceľovanie tam, kde sa staré systémy s novými dávajú. Ale nech sa páči, je to vaše právo. Budem v tejto veci lobovať, aby to parlament nepodporil. Druhá vec, ktorú ste spomenuli, je otázka kvality. Je to naozaj zložitý proces. Mohli ste zaznamenať správu dnes, že český minister zdravotníctva, resp. zastupujúci, nariadil nemocniciam dosť zložitú vec, aby uverejňovali počty mŕtvych, počty nozokomiálnych infekcií a iné počty na internete. Aj to je jedna z možností, ako dospieť ku kvalite. Ja ju považujem za veľmi nevhodnú. A kvalita ako systém zavádzania je veľmi dôležitá, pretože stúpame. A pokiaľ sme využili právo poslanca a ja ako predkladateľ som s tým súhlasil, tak potom, prosím, toto právo bolo využité. Vaše právo je, samozrejme, odmietnuť za to hlasovať. Tá tretia vec sa týkala práve poplatkov. Nie je to možné z ústavy, národné bohatstvo nemôže byť príjmom obce. Nie je to možné. To znamená, platenie za odobratú vodu musí byť príjmom štátu. Obec by mohla získavať príjmy z titulu 1. alebo 2. pásma. Hovorím to s plnou vážnosťou, pretože nie je celkom dobrý nápad protiústavné veci schváliť tak zjavne proti ústave, čl. 4 to neumožňuje. Jednoducho to nie je možné. A doporučujem aj poslancom, aby to zvážili aj tí, čo podpísali tento pozmeňujúci návrh, pretože si myslím, že to nie je dobrý nápad a škoda tým zabiť celý kúpeľný zákon. Pán poslanec Paška hovoril o tom, že je to v prospech jednej skupiny. Tam sa vyvažovalo veľa rôznych takpovediac hľadísk, hľadiská miest, ktoré majú svoje obmedzené právo napr. vo výstavbe, pretože kúpeľná zóna 1. a 2. pásma im v tom bráni, hľadiská poskytovateľov kúpeľov, ktorí dnes už majú prístup k národnému bohatstvu a, samozrejme, logicky nebudú šťastní, keď po troch-štyroch rokoch pustíme k nemu ďalších. Napriek tomu dúfam, že parlament tak schváli verziu zákona, že nebudem ho musieť stiahnuť, resp. nebude protiústavný. Ďakujem, pán predsedajúci.
Nicholsonová, Lucia, podpredsedníčka NR SR (2016-04-27):
Ďakujeme pekne za vaše vystúpenie, pán ministe..., pán poslanec, prepáčte. Na vaše vystúpenie registrujem jednu faktickú poznámku od pána Bélu Bugára. Nech sa páči, máte slovo.
P. Hrušovský, predseda NR SR: (2003-10-21):
D. Podracká, poslankyňa: Ďakujem, pán predseda. Chcela by som navrhnúť na rokovanie 18. schôdze bod programu informáciu o pamiatkovej zadlženosti Ministerstva kultúry Slovenskej republiky, ktorá dosahuje údajne výšku jedného rozpočtu. K tejto informácii bol zaviazaný uznesením už predošlý parlament, aby bola podaná táto informácia. Mal by ju predniesť minister kultúry Slovenskej republiky pán Chmel.
Chren, Martin, poslanec NR SR (2014-07-10):
Ďakujem veľmi pekne. Vážený pán kolega, včera ste tu na nás posielali komunistov a dnes pri niektorých slovách vo vašom vystúpení o tom vykorisťovaní mám pocit, že sme sa vrátili zase niekam do dôb Marxa. Ale iné chcem povedať. Viete, najväčší problém s tým, čo hovoríte, mám v tom, že zákaz nedeľného predaja, ktorý presadzujete, má príchuť dvojitej morálky. Na jednej strane vy hovoríte o spoločenskej objednávke na takýto zákaz a na druhej strane je zrejmé, že tá istá spoločnosť, o ktorej tvrdíte, že ho presadzuje, každú nedeľu plní naše obchody a chodí tam. Čiže nespráva sa podľa toho, ako tvrdíte, že sa správať chce. A sám ste preto priznali, že preto musíte to nariadiť zákonom. Nechcete konať v súlade s tou morálkou, chcete to priamo zakázať. A druhá vec, ktorá mi vadí, možno taký rozpor medzi vami a niektorými kolegami je, vy hovoríte, že týmto zákonom chcete ochrániť niektorých ľudí, niektorých pracujúcich, kolega hovorí, že ich pripravíte o živobytie. A pravdu máte obaja, pretože ja verím, že chcete úprimne ochrániť niektorých pracujúcich. Ale faktom je, že dôsledkom tohto zákona bude, že mnohých, stovky možno tisíce o živobytie pripravíte, pretože tento zákon má veľké nezamýšľané dôsledky, ktoré práve na tých, ktorých chrániť chcete, dopadnú veľmi zle a veľmi negatívne. Preto by som vás chcel poprosiť, aby ste si skúsili uvedomiť aj tento nezamýšľaný dôsledok a radšej tento zákon stiahli a išli na to iným spôsobom, napríklad cez výhradu vo svedomí.
P. Paška, predseda NR SR: (2008-04-08):
(Hlasovanie.) 126 prítomných, 61 za, 15 proti, 47 sa zdržalo, 3 nehlasovali. Váš procedurálny návrh sme neprijali. Budeme pokračovať v rozprave o návrhu tlačového zákona, pán minister kultúry, nech sa páči, zaujmite miesto. Kolegyne, kolegovia, mali sme podľa schváleného programu o 14.00 hodine rokovať o bodoch, ktoré mal predkladať pán minister zahraničných vecí. Chcem vás ešte požiadať o súhlas, aby sme tieto body programu prerokovali až po prerokovaní návrhu tlačového zákona. Je všeobecný súhlas? Ďakujem pekne. Takže budeme pokračovať v rokovaní o vládnom návrhu zákona o periodickej tlači a agentúrnom spravodajstve a o zmene a doplnení niektorých zákonov (tlačový zákon) . O 17. 00 hodine sa opäť pokúsime hlasovaním prejsť a ukončiť rokovania o bodoch, ktoré sme prerokovali, a budeme pokračovať podľa schváleného programu. Ďakujem pekne. Zatiaľ do 12.00 hodiny, nech sa páči, pristúpime k rozprave. Faktické poznámky ešte na vystúpenia pána ministra, pán Jarjabek a pán Senko, nech sa páči. Pán Jarjabek, nech sa páči.
Osuský, Peter, poslanec NR SR (2022-05-10):
Ďakujem pekne. Pravdou je, že aj na Slovensku sa v roku 1944 našli jedinci, ktorí po obsadení krajiny Wehrmachtom považovali Adolfa Hitlera za priateľa a Wehrmacht za záchrancu. A tiež boli nepochybne istí, že majú pravdu a že akákoľvek iná pravda je propaganda.
Jurinová, Erika, podpredsedníčka NR SR (2014-05-28):
Ďakujem pekne. Prerušujem rokovanie o tomto bode programu. Nasleduje prvé čítanie o návrhu poslancov Vladimíra Jánoša, Magdy Košútovej a Tibora Lebockého na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. Návrh zákona má parlamentnú tlač 794. Návrh na jeho pridelenie na prerokovanie výborom je v rozhodnutí 772. Dávam slovo poslancovi Vladimírovi Jánošovi, aby návrh zákona uviedol. (Rokovanie o návrhu poslancov Národnej rady Slovenskej republiky Vladimíra Jánoša, Magdy Košútovej a Tibora Lebockého na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. , tlač 794.)
Pellegrini, Peter, predseda NR SR (2015-09-29):
Prezentujme sa a hlasujme o tom, že postúpime tento návrh zákona do druhého čítania. (Hlasovanie.) Prítomných 130 poslancov, za hlasovalo 100 poslancov, zdržalo sa 30 poslancov. Konštatujem, že návrh zákona do druhého čítania sme schválili. Ďalej.
Číž, Miroslav, doterajší podpredseda NR SR (2010-07-08):
Pán poslanec Jaroslav Baška.
Náhlik, Peter, poslanec NR SR (2015-11-11):
Ďakujem, pán predseda. V rozprave vystúpili štyria páni poslanci, pán poslanec Hraško, poslanec Hlina, poslanec Mičovský a poslanec Fronc, pričom bol podaný jeden pozmeňujúci a doplňujúci návrh. Pán predseda, najskôr dajte hlasovať o skrátení lehoty podľa § 83 ods. 4 rokovacieho poriadku.
Paška, Pavol, predseda NR SR (2012-05-03):
Ďakujem. Za klub SMER-u... Faktická poznámka pán poslanec Poliačik. Končím možnosť sa prihlásiť. Nech sa páči.
Blaha, Ľuboš, podpredseda NR SR (2024-01-11):
Poprosím pána Ondreja Prostredníka.
Figeľ, Ján, podpredseda NR SR (2015-03-20):
Chce sa vyjadriť aj pani spravodajkyňa? Nechce. Nežiada si. Ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu zákona poslancov Richarda Vašečku a Miroslava Kadúca na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Ide o tlač 1432, pričom návrh na jeho pridelenie na rokovanie vo výboroch je v rozhodnutí č. 1429. Dávam teraz slovo pánovi poslancovi Richardovi Vašečkovi na uvedenie návrhu. Nech sa páči. (Rokovanie o návrhu poslancov Národnej rady Slovenskej republiky Richarda Vašečku a Miroslava Kadúca na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1432.)
Dostál, Ondrej, poslanec NR SR (2016-09-23):
Pani poslankyňa Verešová, chcel by som sa v reakcii na tvoje vystúpenie vrátiť k tej tradícii, ktorú tu kedysi začal poslanec Miroslav Beblavý a nejako sme na ňu zabudli, ale myslím si, že práve teraz je vhodný čas sa k nej vrátiť. A chcel by som vyzvať Roberta Kaliňáka, aby odstúpil z funkcie ministra vnútra, pretože o čomkoľvek budeme rokovať v tejto snemovni, vrátane tohto bodu, je zaťažené a prekryté skutočnosťou, že v takej vysokej ústavnej funkcii naďalej sedí človek podozrivý z prepojenia na organizovaný zločin. A vlastne aj tento bod programu je dôsledkom toho, že opozícia prišla s návrhom na to, aby sa uskutočnila mimoriadna schôdza, na ktorej by sa rokovalo o vyslovení nedôvery ministrovi Kaliňákovi a toto nám nebolo umožnené. Toto nám nebolo umožnené brutálnym spôsobom a podľa môjho názoru za cenu, za cenu porušenia rokovacieho poriadku, za cenu toho, že síce schôdza, ak o ňu požiada najmenej 30 poslancov, sa má uskutočniť do siedmich dní, tá schôdza začala, bola prerušená a bolo odsunutá o tri mesiace. Rovnakým spôsobom bola potom, alebo rovnakým, podobným spôsobom bola prerušená schôdza o vyslovení nedôvery premiérovi Ficovi. Tá schôdza, ktorej pokračovaním alebo náhradou je tento bod programu, čo je aj tak trochu smiešne, že sa to deje až tri mesiace po tom, čo sme s tým prišli, a hovorí to veľa o spôsoboch súčasnej vládnej koalície.
Pellegrini, Peter, predseda NR SR (2015-09-25):
Prezentujme sa a hlasujme o pridelení návrhu zákona výborom, určení gestorského výboru, ako aj určení lehôt na prerokovanie. (Hlasovanie.) Prítomných 122 poslancov, za hlasovalo 115 poslancov, zdržali sa 2, nehlasovalo 5 poslancov. Konštatujem, že sme tento návrh schválili. Pán poslanec Šuca teraz uvedie hlasovanie v prvom čítaní o vládnom návrhu zákona o dobrovoľnej vojenskej príprave (tlač 1680) , je to bod 49 schváleného programu. Pán poslanec, nech sa páči, máte slovo. (Hlasovanie o vládnom návrhu zákona o dobrovoľnej vojenskej príprave a o zmene a doplnení niektorých zákonov , tlač 1680.)
Danko, Andrej, podpredseda NR SR (2024-09-11):
Pán poslanec Blcháč.
Gažovičová, Tina, poslankyňa NR SR (2024-01-11):
Ďakujem pekne. Michal Truban, ty si vo svojom vystúpení hneď na začiatku spomínal tú atmosféru v našej spoločnosti a že jedným z našich problémov našej krajiny je práve ten vysoký počet mladých ľudí, ktorí odchádzajú do zahraničia, a tým, že sa dlhodobo venujem školstvu, tak tam to veľmi citlivo vnímame, že sme krajina v rámci Európskej únie, ktorá má úplne najviac vysokoškolákov v zahraničí. A príde mi také naozaj paradoxné, ako táto vláda na jednej strane priznáva, že Európska únia je pre nich nejaká autorita, lebo aj v tejto dôvodovej správe sa opakovane teda odvolávajú na to, že vlastne to robia vraj kvôli Európskej únii, kvôli transpozícii smerníc Európskej únie, ale teda už opakovane tu odznelo, že zrovna tie smernice s tou novelou súvisia iba veľmi okrajovo alebo vôbec. A na druhej strane konajú úplne v rozpore s tými princípmi, ktoré Európska únia vlastne predstavuje. Čiže tie princípy naozaj fungovania právneho štátu, demokracie, zodpovednosti politikov, veď keď si pozrieme tú politickú kultúru v ktorejkoľvek západoeurópskej krajine, ja si len spomeniem, som istý čas žila v Nemecku, ako tam vysokopostavení politici odstupovali z funkcií len napríklad kvôli tomu, že ukázalo, že nemali úplne v poriadku citovania vo svojich záverečných vysokoškolských prácach. Čiže ani nešlo že o nejaký akoby kriminálny čin v zmysle, v zmysle ekonomických škôd, ale už za toto tá latka tej morálky pre tých politikov bola tak vysoko nastavená, že už toto bol dôvod na odstúpenie, ale u nás si naozaj vyberajú zo Západu iba to, čo im vyhovuje. Dobrú chuť všetkým.
Ďuriš Nicholsonová, Lucia, poslankyňa NR SR (2017-03-29):
Pán predseda parlamentu, ja teraz vo faktickej budem reagovať naozaj iba krátko, lebo som sa hneď po vás prihlásila opäť do rozpravy. Ale chcem vám povedať jedno, že nebudem ja hodnotiť úroveň vášho vystúpenia. To nech si zhodnotia ľudia, ktorí to jednoznačne pozerajú, lebo už mi chodia reakcie na vaše vystúpenie. Ja môžem v pléne ako poslankyňa, nielen ako podpredsedníčka parlamentu, ale ako poslankyňa vystúpiť s čím chcem. S čímkoľvek sa ja stotožňujem. Aj o tom je demokracia. A, pán predseda, tento parlament nie je vaša firma a vy nie ste môj nadriadený. (Potlesk)
Doležal, Andrej, minister dopravy a výstavby SR (2021-06-29):
Ďakujem pekne, pán predsedajúci. Vážené panie poslankyne, páni poslanci, dovoľte mi, aby som uviedol vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony. Predkladaným návrhom zákona sa transponuje smernica Európskeho parlamentu a Rady č. 2017/2397 o uznávaní odborných kvalifikácií v oblasti vnútrozemskej plavby a delegovaná smernica Európskej únie č. 2020/12 v časti týkajúcej sa noriem pre schvaľovanie simulátorov používaných pri praktickej skúške na posudzovanie odbornej spôsobilosti lodného kapitána Európskej únie. Návrhom zákona sa ďalej harmonizuje vydávanie preukazov odborných spôsobilostí, služobných lodníckych knižiek a lodných denníkov a vykonáva sa delegované nariadenie Komisie o európskej databáze trupov lodí a delegované nariadenie Komisie týkajúcej sa noriem pre elektronické evidencie dokladov vydávaných dopravným úradom. Navrhovanými úpravami dôjde k uľahčeniu mobility pracovnej sily, zaisteniu bezpečnosti plavby, zabezpečeniu ochrany ľudského života a životného prostredia. Pre tieto aspekty je nevyhnutné zosúladiť podmienky odbornej spôsobilosti pre všetkých členov posádky plavidla vrátane osôb zasahujúcich v núdzových situáciách na palubách ostatných lodí a osôb poverených dopĺňaním paliva do plavidiel používaných, používajúcich skvapalnený zemný plyn ako palivo v rámci celej Európskej únie a zároveň zlepšovať zručnosť, zručnosti a zamestnanosť mladých ľudí v tomto odvetví. Návrh zákona je v súlade s Ústavou Slovenskej republiky, zákonmi Slovenskej republiky, právom Európskej únie, medzinárodnými zmluvami a inými dokumentami, ktorými je Slovenská republika viazaná. Vplyvy návrhu zákona sú bližšie špecifikované v doložke vplyvov. Zároveň si vás dovoľujem požiadať o podporu pri prerokovávaní predloženého vládneho návrhu zákona aj o jeho schválenie v prvom čítaní. Veľmi pekne ďakujem.
Ďuriš Nicholsonová, Lucia, podpredsedníčka NR SR (2018-11-21):
Ďakujem pekne. Myslím si, že je dobré, že vás pán Andrej Danko vyprovokoval k tomu, aby ste vystúpili. Ja som si zapísala zopár slov, ktoré považujem za kľúčové slová tejto schôdze: Lesostav Revúca, dedinský zlodej, 600 miliónov eurofondov, poľnohospodárske dotácie, všetko utajiť, hrdo, odborne a slušne a najmä kýbliky. Ďakujem.
P. Paška, predseda NR SR: (2007-10-23):
(Hlasovanie.) 138 prítomných, 77 za, 60 sa zdržalo, 1 nehlasoval. Konštatujem, že   sme   schválili   vládny návrh novely zákona č. 570/2005 Z. z. o brannej povinnosti . Teraz pán poslanec Emil Vestenický uvedie hlasovanie o návrhu uznesenia k návrhu na ukončenie  pôsobenia zahraničných ozbrojených síl na území Slovenskej republiky v rámci projektu výcvikového strediska pre strednú a východnú  Európu pre nižších dôstojníkov (tlač 453).
Mihál, Jozef, poslanec NR SR (2012-05-09):
Ďakujem pekne. Ja naozaj neviem ovplyvniť technické možnosti tohto zariadenia, keď sa prihlasujem tou trojkou. Pán minister, skúste si skutočne úprimne zrekapitulovať, spomenúť si, čo ste vy urobili za vašej prvej vlády, pokiaľ ide o tému sociálne vylúčených spoločenstiev, pokiaľ ide o tému rómskych komunít. No, ja neviem, ja si nespomínam na nič, len na to, že sme našli spústu podivuhodných projektov financovaných z Európskeho sociálneho fondu. Poviem jeden príklad. Rómske futbalové kluby, ktoré dostali rádovo stovky tisíc eur na rôzne podivuhodné školenia. Spomeniem si, samozrejme, na sociálne podniky, ktoré boli, ktoré stáli 11 mil. eur a ktoré sme v konečnom dôsledku museli zaplatiť nie z európskeho sociálneho fondu, ale z peňazí slovenských daňových poplatníkov, a kedykoľvek sme išli do Bruselu na nejaké rokovanie, tak sme za to utŕžili obrovskú hanbu, za vašu vládu. A doteraz takzvané Tomanovej sociálne podniky sú tam prezentované ako výstraha, ako negatívny príklad ako sa to nemá robiť. Obrovská hanba pre Slovensko a obrovská finančná strata. To je výsledok vašej prvej vlády. Tak som zvedavý, ako to bude počas vašej druhej, pretože v programovom vyhlásení vlády nemáte v podstate absolútne nič, pokiaľ ide o riešenie sociálne vylúčených spoločenstiev. Pokiaľ ide o riešenie problému dlhodobo nezamestnaných ľudí, ktorí žijú v týchto osadách. Len prázdne frázy a odvolávky na stratégiu Európa 2020, ktorá zrejme vyrieši zázračným spôsobom všetky problémy, ktoré máme na Slovensku. Čiže ja som veľmi zvedavý, aké vy prijmete, pripravíte zákony, ktoré jednak pomôžu týmto ľuďom, a jednak tak, aby s tým boli spokojní tí, ktorí tvrdo platia dane. (Potlesk.)
Hrnčiar, Andrej, podpredseda NR SR (2019-06-18):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Záverečné slovo, pán minister, nech sa páči.
Danko, Andrej, podpredseda NR SR (2024-01-08):
Poslanec Spišiak.
M. Číž, poslanec: (2003-10-31):
Dovoľte mi, aby som  pokračoval dvadsiatym pozmeňujúcim návrhom. Takže bod 29 znie: „V § 14 ods. 3 sa vypúšťa písm. d).“ Dovoľte mi odôvodnenie. Navrhuje sa ponechať v § 14 ods. 3 doterajšie písm. d), podľa ktorého sa za kvalifikačné predpoklady považuje aj odborná prax. Požiadavka korešponduje s § 1 ods. 2 písm. a), podľa ktorého je štátna služba budovaná na princípe profesionality. Je nesporné, že odborná prax je súčasťou profesionality. Odborná prax ako zložka kvalifikačných predpokladov je zakomponovaná aj vo všetkých ostatných zákonoch, ktoré upravujú služobné pomery. Zachovaním doterajšieho systému odmeňovania v štátnej službe sa zároveň odstraňuje legislatívne neprijateľná zmena systému odmeňovania prostredníctvom novelizácie zákona. Dvadsiaty prvý pozmeňujúci návrh k bodu 131. Tento bod sa vypúšťa. Dovoľte mi odôvodnenie. Navrhuje sa vypustiť bod 131, podľa ktorého sa mali vypustiť § 80 a  § 81, ktoré upravujú platové stupne a započítavaný...
Sulík, Richard, predseda NR SR (2011-03-25):
Prepáčte mi. Pán poslanec Podmanický, prosím vás, nevykrikujte bez mikrofónu. Ďakujem vám veľmi pekne. Pán Ondruš, veď nič vám nebránilo sa prihlásiť do faktickej poznámky, tak pokiaľ... (Reakcia poslanca.) Pán Ondruš, pokiaľ nebudeme dodržiavať pravidlá, to, predpokladám, pochopíte aj vy, tak nebude to tu dobre fungovať, tak prosím vás o to, aby ste bez mikrofónu nehovorili. Ďakujem pekne. A pani poslankyňa Košútová s novým časom, nech sa páči.
Pčolinský, Peter, podpredseda NR SR (2023-02-07):
Na vaše vystúpenie štyri faktické poznámky. S prvou pán poslanec Viskupič.
Cséfalvayová, Katarína, poslankyňa NR SR (2017-12-12):
Zápisnica o výsledku tajného hlasovania o návrhu na voľbu kandidátov na člena Regulačnej rady, ktoré sa konalo 12. decembra 2017. Na tajné hlasovanie o návrhu na voľbu kandidátov na člena Regulačnej rady bolo vydaných a poslanci si osobne prevzali 133 hlasovacích lístkov, teda na voľbe bolo prítomných 133 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na člena Regulačnej rady všetci poslanci odovzdali hlasovacie lístky. Zo 133 odovzdaných hlasovacích lístkov bolo 8 neplatných a 125 platných. Podľa platných hlasovacích lístkov overovatelia zistili, že za: – Ľubomíra Blaška hlasovalo 31 poslancov, proti 47 poslancov, zdržalo sa 47 poslancov, – za Milana Jarása hlasovalo 8 poslancov, proti hlasovalo 61 poslancov, hlasovania sa zdržalo 56 poslancov, – za Jozefa Mihalčina hlasovalo 17 poslancov, proti hlasovalo 53 poslanci, hlasovania sa zdržalo 55 poslancov. Na voľbu kandidátov na člena Regulačnej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za kandidátov na člena Regulačnej rady nebol zvolený žiaden z navrhovaných kandidátov. Keďže nebol zvolený požadovaný počet kandidátov, vykoná sa opakovaná voľba, do ktorej postupujú všetci nezvolení kandidáti. Overovatelia poverujú svojho člena Katarínu Cséfalvayovú oznámiť výsledok hlasovania Národnej rade Slovenskej republiky. Ďakujem.
Šimečka, Michal, podpredseda NR SR (2024-06-20):
Ďakujem. Pani poslankyňa Laššáková, nech sa páči.
Jurinová, Erika, podpredsedníčka NR SR (2012-10-17):
Pani poslankyňa Horváthová.